אסיפת בעלי המניות של אפריקה ישראלו אפריקה מגורים	אישרה היום את עסקת בעלי העניין למכירת אחזקותיה של הראשונה במתחם סומייל בתל אביב, תמורת 55.6 מיליון שקל.
אפריקה מגורים רוכשת למעשה 40% מהזכויות של אפריקה ישראל בחברת אפרירם, שדרכה החזיקה בזכויות במתחם סומייל. אפריקה מגורים תשלם בגין הזכויות 40 מיליון שקל ו-15.6 מיליון שקל נוספים בגין הזכויות של אפריקה ישראל בהלוואה שהעמידה לאפרירם. הכסף ייכנס לקופתה של אפריקה ישראל בתוך שבוע מהיום.
מתחם סומייל נמצא ברחוב אבן גבירול בתל אביב, בסמוך למגדל המאה, בקטע שבין הרחובות ארלוזורוב לז'בוטינסקי. במתחם צפויים להיבנות 2 מגדלי מגורים של 50 קומות שתוכננו על ידי האדריכל אבנר ישר. בנוסף, יוקם במתחם מרכז מסחרי גדול.
בעתיד צפוי חיבור ישיר של מתחם סומייל לשתי תחנות רכבת קלה הצמודות למתחם - תחנת ה"קו הירוק" התת קרקעי מתחת לרחוב אבן גבירול ותחנת ה"קו הסגול" העל קרקעי ברחוב ארלוזורוב. הפרויקט שעל פי התוכנית יכלול 514 יח"ד צפוי להיות מושלם לקראת סוף שנת 2016.
לאחר העסקה תחזק אפריקה מגורים תחזיק ב-50% מהזכויות בפרויקט. שאר המחזיקים הם קבוצת משקיעים פרטיים ועיריית תל אביב.
העסקה נעשית משני טעמים עיקריים. הראשון הוא הצורך של אפריקה ישראל במזומנים, לנוכח פירעונות של 1.6 מיליארד שקל בשנתיים הקרובות עם קופת מזומנים דלילה של כ-750 מיליון שקל. הסיבה השנייה היא ריכוז הזכויות תחת אפריקה מגורים, שכבר החזיקה בזכויות בפרויקט ומתמחה בפרויקטים של מגורים.